钦定古今图书集成/方舆汇编/职方典/第1522卷 > 《黔南道中行记》黄庭坚
## 钦定古今图书集成/方舆汇编/职方典/第1522卷 > 《黔南道中行记》黄庭坚

绍圣二年三月辛亥，次下牢关，同伯氏元明、巫山尉
辛纮傍厓寻三游洞。绕山行竹间，二百步许，得僧舍，
号“大悲院”，才有小屋五六间，僧贫甚，不能为客煎茶。
过大悲，遵微行高下二里许，至三游间一径，栈阁绕
山腹，下视深溪悚仄。一径穿山腹，黮暗，出洞乃明。洞
中略可容百人，有石乳，久乃一滴，中有空处，深二丈
“馀，可立。尝有道人晏居，不耐久而去。”壬子，尧夫舟先
发，不相待，日中乃至虾蟆碚，从舟中望之，颐颔口吻
甚类虾蟆也。予从元明寻泉源，入洞中，石气清寒，流
泉激激，泉水出石腰骨，若虬龙纠结之状。洞中有崩

远故耶？壬子之夕，宿黄牛峡。明日癸丑，舟人以豚酒
享黄牛神，两舟人饮福皆醉。长年三老请少驻，乃得
同元明、尧夫曳杖清樾间，观欧阳文忠公诗及苏子
瞻记丁元珍梦中事。观只耳石马道出神祠背，得石
泉甚壮，急命仆夫运石去，沙泉且清。因忆陆羽《茶经
纪》“黄牛峡茶可饮”，因令舟人求之，有媪卖新茶一笼，
与草叶无异，山中无好事者故耳。癸丑夕，宿鹿角滩
下乱石如囷廪，无复寸土。步乱石间，见尧夫坐石据
琴儿，大方侍侧，萧然在事物之外。元明呼酌，尧夫随
盘石为几案床座，夜阑，乃见北斗在天中，尧夫为《履
霜烈女》之曲。已而风激涛波，滩声汹汹，大方抱琴而
归。初余在峡州，问士大夫夷陵茶，皆云“觕涩不可饮。”
试问小吏，云“唯僧茶味善。”试令求之，得十饼，价甚平
也。携至黄牛峡，置风炉清樾间，身候汤手。《得味》既
以享黄牛，神且酌元明。尧夫云：“不减江南茶味也。”乃
知夷陵士大夫，但以貌取之耳，可因人告傅子正也。